NaiveNeuron/SloPal huggingface dataset:
B. Bugár, podpredseda NR SR: (2005-09-23):
(Hlasovanie.) Prítomných 86, za 85, zdržal sa 1. Návrh sme schválili. Konštatujem, že sme v treťom čítaní . Otváram rozpravu v rámci tretieho čítania. A pýtam sa, kto sa hlási do rozpravy. Nikto. Končím možnosť prihlásiť sa do rozpravy. Vyhlasujem rozpravu za skončenú. Nech sa páči, pani spravodajkyňa.
Danko Andrej, predseda NR SR (2016-09-12):
Prosím, prezentujme sa a hlasujme. (Hlasovanie.) Ďakujem. Prítomných 135 poslancov, za 93, zdržalo sa 42. Konštatujem, že Národná rada sa uzniesla, že tento návrh sa prerokuje v druhom čítaní. Pristúpime k druhému hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Hrnčiar, Andrej, podpredseda NR SR (2018-05-09):
Pán poslanec Paška.
Drábiková, Lucia, poslankyňa NR SR (2021-06-23):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený po tlačou 584. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 597 z 31. mája 2021 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci a odporúčam, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021. Prosím, pán predsedajúci, otvorte všeobecnú rozpravu.
Hrnčiar, Andrej, podpredseda NR SR (2016-10-27):
Pán poslanec Kotleba.
Pčolinský, Peter, podpredseda NR SR (2023-06-14):
Teraz vystúpi pán poslanec Ďurica, ktorý nie je v sále. Pán poslanec Stančík nie je v sále. Čiže vystúpi pán poslanec Kuriak.
Zimenová, Zuzana, poslankyňa NR SR (2019-01-29):
Ďakujem. Pán poslanec Dostál, budem reagovať iba na vás, na predchádzajúceho rečníka sa neoplatí reagovať. Je pravda, že tá debata o tom, ako má vyzerať stredisko pre ľudské práva a akými činnosťami má byť poverené, tá prebiehala veľmi dlho, ešte za čias, keď sedela na ministerstve pani ministerka Žitňanská. Ja napríklad som dúfala, že aj ona sa zapojí do tejto debaty, lebo by som rada aj s ňou konzultovala. Viem, že tie debaty boli, tie diskusie, odborné diskusie, pred týmto podaním návrhu boli, boli naozaj veľmi plodné a boli, boli veľmi široké, a preto ma mrzí, že vláda veľmi zbrklo podľa môjho názoru sem predložila návrh zákona, ktorý nezodpovedá výsledku týchto debát, a preto navrhujem, aby sa tento návrh zákona stiahol z rokovania a aby ho vláda prepracovala.
P. Paška, predseda NR SR: (2010-06-10):
Otváram rozpravu. Nemám písomnú prihlášku do rozpravy. Pýtam sa, či má niekto záujem vystúpiť v rozprave. Končím možnosť sa prihlásiť do rozpravy. Vyhlasujem rozpravu za skončenú a prerušujem rokovanie o tomto bode. Poprosím teraz pána ministra životného prostredia Slovenskej republiky Jozefa Medveďa, aby predniesol návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 569/2007 Z. z. o geologických prácach (geologický zákon) v znení neskorších predpisov . Je to tlač 1550.
P. Paška, predseda NR SR: (2010-03-09):
(Hlasovanie.) 123 prítomných, 89 za, 2 proti, 31 sa zdržalo, 1 nehlasoval. Návrh sme schválili.
Bugár, Béla, podpredseda NR SR (2019-09-19):
Nech sa páči, prezentujme sa a hlasujme o revolučnom zákone. (Hlasovanie.) Prítomných 126, za 56, proti 12, zdržalo sa 58 poslancov. Žiadna revolúcia sa nekoná. (Pozn. red.: Návrh nebol schválený. ) Takže, vážené panie poslankyne, páni poslanci, to bol posledný návrh, ktorý, o ktorom sme teraz hlasovali. Budeme pokračovať za chvíľočku v rokovaní. Najprv procedurálny návrh, pán poslanec Blaha.
B. Bugár, podpredseda NR SR: (2004-02-03):
Otváram rozpravu k tomuto bodu programu. Mám tu písomnú prihlášku pani poslankyne Bauer. A vy ako spravodajkyňa, samozrejme, sa hlásite ako prvá. Máte právo, nech sa páči. A potom pani poslankyňa Bauer. M. Demeterová, poslankyňa: Ako sa už vyjadril pán minister k bodu 4 spoločnej správy nášho výboru, ja by som si dovolila v tejto veci podať upresňujúci pozmeňujúci návrh, pretože som tento bod 4 pôvodne vo výbore navrhovala ja a spolu s pracovníkmi ministerstva sme sa dohodli na lepšej legislatívnotechnickej úprave. Preto navrhujem v § 17, teda vynímam ho na osobitné hlasovanie a navrhujem, aby v § 17 sa za odsek 2 vkladal nový odsek 3, ktorý znie: „Bezpečnostnú prestávku v čase podľa ods. 1 písm. a) a ods. 2 zamestnávateľ neposkytne vodičovi, ak mu v tomto čase poskytne prestávku na odpočinok a jedenie podľa § 15.“ Doterajší odsek 3 sa označuje ako odsek 4. Ďakujem.
Laššáková, Jana, podpredsedníčka NR SR (2014-02-04):
Na vystúpenie pána poslanca osem faktických poznámok. Páni poslanci Hlina, Martvoň, Kadúc, Zajac, Viskupič, Brixi, Mikloško a Kučerová. Končím možnosť prihlásiť sa s faktickými poznámkami. Nech sa páči, pán poslanec Hlina.
Mazurek, Milan, poslanec NR SR (2021-05-13):
Pán poslanec, máte úplnú pravdu. Ja keď som včera zachytil vlastne len v médiách ako poslanec Národnej rady, že vláda nám tu hodila tri skrátené legislatívne konania o mimoriadne závažných veciach, prišla tu s obsiahlymi zákonmi, o ktorých sme nič netušili, nemohli sme ich predtým vidieť, nemohli sme sa s nimi zoznámiť. Netušíme, teda zrejme neprebehlo žiadne pripomienkové konanie, nikto sa k nim nemohol vyjadriť. Predkladá nám tu navýšenie dlhu štátneho rozpočtu o 3 a pol milióna eur, 3 a pol miliardy eur v tomto roku, teda výdavkov, minister Budaj, pretože Matovič je niekde v Spojených štátoch amerických a my to schvaľujeme v skrátenom legislatívnom konaní. Včerajšok bol tak šialený deň, že toto by možno pred možno 10, 15 rokmi nikto na Slovensku neveril, že nejaká vláda dokáže v jeden deň urobiť toľko neuveriteľných prešľapov a takto vrcholne si znepriateliť celý národ. A my tu sedíme a teraz môžme sa konečne zoznamovať s tým, čo nám vlastne oni predložili. Máme tu o tom rokovať s nejakou profesionalitou, keď človek má na to pár hodín, aby si to načítal po celodennom rokovaní a oni sa tvária že pracujú pre ľudí. Veď to je neuveriteľný výsmech, to je neuveriteľné, čo si dovoľujú. Takáto hanba celosvetová. Minister financií v Spojených štátoch amerických a my tu v skrátenom legislatívnom konaní máme schváliť ďalších 3 a pol miliardy eur, o ktoré zadlžia obyvateľov Slovenskej republiky, a nepovedia ani na čo, ani na čo. Skrátka chcú, potrebujú, tak to len tak hodíme. Veď to ako keby to bolo 3 a pol eura. Ja, ja, mne sa zastavuje rozum, ja strácam reč, ja nechápem, koľko ešte, koaliční poslanci, ste schopní zniesť. Koľko ste im ešte schopní schváliť. Veď sa zobuďte!
Danko, Andrej, predseda NR SR (2019-02-08):
Pán poslanec Dostál.
P. Hrušovský, predseda NR SR: (2005-12-07):
(Hlasovanie.) 134 prítomných, 100 za, 34 sa zdržalo. Návrh sme schválili. Ďalší návrh. R. Vavrík, poslanec: No, teraz by sme hlasovali o tých bodoch, ktoré zostali, to sú body 6, 11 a 14 a tie navrhuje gestorský výbor, aby neboli schválené.
J. Ivančo, poslanec: (2008-04-10):
K pani kolegyni Smolkovej. Myslím si, že sa opakujú argumenty zo strany koalície, ktoré boli hovorené už pri prvom predkladaní tohto poslaneckého návrhu. A aj keď sú tam niektoré legislatívnotechnické chyby, a my to pripúšťame, a ak sa tento zákon posunie do druhého čítania, myslím si, že na 90 % vašich pripomienok, ktoré majú, ako som to povedal, legislatívnotechnický charakter, sa dá odstrániť v druhom čítaní. Čo sa týka vyhlášky č. 41/1996 Z. z. a predloženého návrhu. Ja som len chcel upozorniť na to, že my chápeme tento návrh ako rámcový. A k nemu bude, samozrejme, vykonávací predpis, aj čo sa týka vzdelávania odbornej a pedagogickej spôsobilosti pedagogických aj nepedagogických zamestnancov, predpokladám. Ale, chcem zdôrazniť, rámcovo chápeme zákon a vykonávací predpis príde. A ten by mal reagovať na to, čo je načrtnuté v zákone. A mal by byť vyššej kvality, ako je terajšia vyhláška č. 41/1996 Z. z. Naproti tomu ale váš návrh, a si neodpustím zopakovať svoju poznámku, alebo návrh vlády je tak široko koncipovaný obsahovo, že tých 35 noriem nižšej právnej sily, 2 zákony tam jednoducho implementovala mechanicky, je pospájaných v texte a kombinuje niektoré nové prvky so starými. A to sa nám zdá horšie ako predložený návrh zákona. Ďakujem pekne.
Blanár, Juraj, podpredseda NR SR (2021-11-02):
Tri faktické poznámky na vaše vystúpenie, pán poslanec. Ako prvý, pán poslanec Suja, nech sa páči.
Hrušovský, Pavol, podpredseda NR SR (2011-09-14):
Hlasujeme o bode 2 zo spoločnej správy. Gestorský výbor neodporúča schváliť tento bod. (Hlasovanie.) 138 prítomných, 1 za, 69 proti, 68 sa zdržalo. Neschválili sme návrh. Prosím ďalší návrh.
Mikuš, Jozef, poslanec NR SR (2015-05-22):
Ďakujem pekne. Vážený pán predseda, vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o hospodárení nezávislých poslancov a financovaní ich činnosti, ktorý máme pod tlačou 1515. Predkladám informáciu k predloženému návrhu zákona, podľa ktorej návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. A zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj, ktorý navrhujem za gestorský výbor. Ďakujem pekne, pán predseda, prosím, otvorte rozpravu.
Sulík, Richard, predseda NR SR (2011-02-03):
Vyriešime kartičku, ešte počkáme. Prosím, hlasujte, teraz. (Hlasovanie.) Prítomných 145 poslancov, hlasovalo 78 za, 62 proti, 5 sa zdržali. Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, určenie gestorského výboru a lehôt na prerokovanie. Nech sa páči.
Glváč, Martin, poslanec NR SR (2011-02-04):
No pán Paška vysvetlil, aký je pomer a čo predstavuje pravica a čo ľavica. Vrátim sa k tomu.
Vaľová, Jana, poslankyňa NR SR (2018-10-17):
Ďakujem veľmi pekne za reakcie. Také podstatné veci, už keď hovoríme, INECO, Transparency. Kto to je? Samozvaní ľudia, založia si občianske združenie, dostanú peniaze zo zahraničia, sadnú si tam novinári zo SME-čka a hodnotia celú republiku. A presne to dajú pred voľbami. Kto sú to tí ľudia? Povedzte mi. Samozvanci. Ja si zajtra založím občianske združenie na hodnotenie poslancov, bude ma platiť niekto zo zahraničia a budem tu hodnotiť poslancov a poviem, že zmením si metodiku, kedy chcem, lebo ani nikto nevie, akú mám metodiku. To sú asi také tie hodnotenia. Raz keď budem veľká, chcela by som byť šéfka neziskovky, lebo údajne zarábajú viacej ako poslanci. Veľmi by som si to priala. No a teraz poďme, vážení kolegovia, čo sa týka pozitívnej diskriminácie, je v súlade s ústavou a osobitným zákonom budeme riešiť aj mužov. Čo sa týka zdedenia, že niečo zdedila Radičovej vláda. No zdedila to, čo jej pripravil Mikloš, jej kolega a kamarát, takže nič nezdedila. V Grécku určite nebol deficit v Sociálnej poisťovni, u nás bol 1,4 miliardy, dneska sme na 300-tisícoch a verím tomu, že na budúci rok to bude nula deficit. Neviem, či nepočúvate, ale toto všetko som povedala takže. A každému ústava zaručuje, aby dostal dôchodok. A je úplne jedno, či budeme vo vláde my alebo budú nejaké iné politické strany. Myslím si, že každá vláda má mať takú prosperitu, aby svojim ľuďom zabezpečila nielen sociálne výhody, nielen sociálne dobré zabezpečenie, ale aj dôchodky. A ak už dneska hovoríte, že to je pre vás hrôzostrašné, tak si to potom napíšte naozaj aj pred voľbami, že je hrôzostrašné pre nás, aby sme ľuďom zabezpečili dôchodky, aby sme ich zastropovali, aby ženy išli po materskej dovolenke trošku skôr do dôchodku a aby boli rovnaké dôchodky ako sú teraz. Poprosím vás, napíšte si to do volebného programu, pretože ja to určite tak ako vy hovoríte budem šíriť ďalej, pretože každá vláda má zabezpečiť pre svojich občanov maximálnu prosperitu a nemá sa toho báť, žiadnej zodpovednosti, lebo dobre sa rozpráva v opozícii a ťažko sa robí. Ďakujem.
Danko, Andrej, podpredseda NR SR (2023-12-15):
Poslankyňa Stohlová.
Zelník, Štefan, poslanec NR SR (2019-12-04):
Hlasujeme o pozmeňujúcom návrhu pána poslanca Schlosára.
Pavlovičová, Svetlana, poslankyňa NR SR (2014-10-14):
Pán predseda, dajte, prosím, hlasovať o návrhu zákona ako celku v znení prijatých pozmeňujúcich návrhov s odporúčaním gestorského výboru schváliť.
Jurinová, Erika, poslankyňa NR SR (2017-09-06):
Ďakujem pekne. Iba by som vás chcela poprosiť, ešte raz nám upresnite tlače tých poslaneckých návrhov, lebo máme zrejme nie rovnaký program. (Prerušenie vystúpenia predsedajúcim.)
Kašper, Igor, poslanec NR SR (2020-04-29):
Ja by som chcel teda len naozaj všetkým poďakovať. Nezaznela ani jedna negatívna vec na moje vystúpenie, čomu sa naozaj veľmi teším a myslím, že aj to je dôkaz toho, že to, čo robíme, robíme dobre. Kolegovia, kolegyne, ešte raz všetkým ďakujem pekne.
Mezenská, Helena, poslankyňa NR SR (2015-06-30):
Pardon. Tak ako zdá sa mi to nie celkom správne, žeby sme v takejto improvizovanej atmosfére vlastne mali o takomto pozmeňujúcom návrhu rokovať. Nemali sme možnosť sa s ním vôbec oboznámiť s týmto pozmeňujúcim návrhom.
Saková, Denisa, poslankyňa NR SR (2022-02-11):
Áno, ďakujem veľmi pekne za slovo. Vážený pán poslanec Kazda, viete, ono inštitút referenda nikdy spochybnený nebol. Takže teraz my sa darmo budeme baviť o tom, že prečo sme ho vtedy nepodporovali a teraz ho podporujeme. Treba sa pozrieť do histórie, že tá otázka, ktorá bola nastolená v referende, tu už bola v referende použitá niekoľkokrát, ibaže to referendum nebolo úspešné a nedalo sa na Ústavný súd. A otázka potom nebola spochybnená a bola spochybnená prvýkrát v histórii Slovenska teraz. Pán poslanec Šefčík, čo vám na to povedať? Vy samotného predsedu strany ste tu mali v 2010., kedy kandidoval na kandidátke SaS, a zrazu tu máte, zrazu tu máte novú stranu, sedí v nej, dokonca je to eseročka, štyria ľudia. A pokiaľ viem, tiež sa nevzdal svojho mandátu po roku 2010. A ešte si povedzme jednu vec (výkriky z pléna), keby to bolo refe... (zaznievanie gongu), neprerušujte ma, neni som na vás zvedavá, pán Šefčík, mali ste dve minúty a ja som vás neprerušovala. A keby sa dnes konalo referendum, tak si položme otázku, kto z nás by tu sedel? Nemyslím konkrétne mňa, ale kto z nás stopäťdesiatich by tu znova sedel aj po referende a po predčasných voľbách a kto by tu nesedel? Pán poslanec Svrček, ďakujem veľmi pekne za príspevok. Ja možno mám len jednu takú poznámku, keď sa bavíme o tom návrhu pána poslanca Tarabu, ktorý tu bol, asi si skúsime všetci pozrieť, ako sme my prítomní, kedy bolo hlasovanie, o tomto návrhu tu hlasovali a pozrieme si teda všetkých stopäťdesiatich poslancov. No a čo sa týka tohto návrhu zákona, určite my ho do druhého čítania ako opozícia veľmi radi posunieme a budeme sa baviť o účinnosti tohto zákona. A všetkým ostatným kolegom... (Prerušenie vystúpenia časomerom.)
B. Bugár, podpredseda NR SR: (2005-10-26):
Budeme pokračovať prvým čítaním o vládnom návrhu zákona, ktorým sa dopĺňa zákon č. 473/2003 Z. z. o pôdohospodárskej platobnej agentúre a podpore podnikania v pôdohospodárstve a o doplnení niektorých zákonov v znení zákona č. 546/2004 Z. z. (tlač 1352). Prosím ministra pôdohospodárstva Slovenskej republiky Zsolta Simona, aby návrh zákona uviedol.
P. Paška, predseda NR SR: (2009-06-19):
(Hlasovanie.) 141 prítomných, 74 za, 64 sa zdržalo, 3 nehlasovali. Sme v treťom čítaní . Otváram rozpravu a pýtam sa, či chce niekto vystúpiť. Nie. Vyhlasujem rozpravu za skončenú a budeme hlasovať.
Vašečka, Richard, poslanec NR SR (2020-12-09):
Tým sme v druhom čítaní rozhodli o pripomienkach pani prezidentky a sme v tritom, v treťom čítaní. Pani predsed... Pán predsedajúci, prosím, otvorte rozpravu v treťom čítaní.
Lukáč, Jozef, poslanec NR SR (2023-05-18):
Ďakujem za slovo, pán predsedajúci. Dajte, prosím, hlasovať tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kyselica, Lukáš, poslanec NR SR (2022-02-11):
Ďakujem, pán predsedajúci. Vážený pán predsedajúci, vážené panie poslankyne, páni poslanci, vážení prítomní, Výbor Národnej rady Slovenskej republiky pre obranu a bezpečnosť predkladá v súlade s § 9 (zákona) č. 166/2003 Z. z. o ochrane súkromia pred neoprávneným používaním informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-technických prostriedkov za rok 2021. To je uvedené v tlači 843. V súlade s § 9 zákona č. 166/2003 Z. z. o ochrane súkromia pred neoprávneným používaním informačno-technických prostriedkov a o zmene a doplnení niektorých zákonov výbor požiadal Ministerstvo vnútra SR (Policajný zbor), ministerstvo spravodlivosti (Zbor väzenskej a justičnej stráže) a ministerstvo financií (finančná správa) o zaslanie správy o použití informačno-technických prostriedkov za rok 2021. Správu o použití informačno-technických prostriedkov za rok 2021 predložili všetky dotknuté subjekty vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 31. januára 2022 na 55. schôdzi, prijal k nej uznesenie č. 120, ktorým ju zobral na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou správy. Prosím, pán predsedajúci, aby ste otvorili rozpravu k tomuto materiálu.
Andreánsky, Ladislav, poslanec NR SR (2019-10-22):
Ďakujem. Vážený pán predsedajúci, vážené pani poslankyne a páni poslanci, Národná rada Slovenskej republiky uznesením č. 2009 z 12. septembra 2019 pridelila vládny návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony (tlač 1605), na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Všetky výbory odporúčali vládny návrh zákona schváliť. Z uznesení výborov vyplýva 37 pozmeňujúcich a doplňujúcich návrhov. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním schváliť. Gestorský výbor taktiež odporúča Národnej rade vládny návrh zákona schváliť ako celok a to v znení pozmeňujúcich a doplňujúcich návrhov. Spoločná správa výborov o prerokovaní vládneho návrhu zákona (tlač 1605a) bola schválená uznesením ústavnoprávneho výboru č. 762 z 15. októbra roku 2019. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Žilinka, Maroš, generálny prokurátor SR (2022-12-06):
(Generálny prokurátor sa otočil k predsedajúcemu.) O deviatej som tu bol, tak ma zavolali, že mám prísť o deviatej, som prišiel, som tu hodinu a trištvrte bol, ale v poriadku, však dobre...
B. Bugár, podpredseda NR SR: (2004-04-06):
Pán minister financií, pán podpredseda vlády, nech sa páči, máte slovo.
P. Paška, predseda NR SR: (2009-02-12):
(Hlasovanie.) 141 prítomných, všetci boli za. Schválili sme vládny návrh novely zákona č. 315/2001 Z. z. o Hasičskom a záchrannom zbore. Pani ministerka, poprosím vás teraz, aby ste zaujali svoje miesto. Pani poslankyňa Vaľová. Ešte, pani poslankyňa Laššáková, nech sa páči. Zapnite pani poslankyňu Laššákovú.
T. Cabaj, podpredseda NR SR: (2009-06-17):
S faktickými poznámkami sa hlásia pani poslankyňa Vaľová, Slafkovský, Fronc. Končím možnosť prihlásiť sa s faktickými poznámkami. Slovo má pani poslankyňa Vaľová, pripraví sa pán poslanec Slafkovský.
Laurenčík, Milan, podpredseda NR SR (2021-01-29):
Ďakujem veľmi pekne a prerušujem rokovanie o tomto bode programu. V rokovaní pokračujeme prvým čítaním o návrhu poslancov Národnej rady Slovenskej republiky Romana Foltina, Mariána Viskupiča, Jany Žitňanskej a Vladimíry Marcinkovej na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona je uvedený ako tlač 386, návrh na jeho pridelenie na prerokovanie výborom je v rozhodnutí č. 383. Dávam teraz slovo poslancovi Romanovi Foltinovi, aby návrh zákona uviedol. Pán poslanec, nech sa páči, máte slovo.
Šimečka, Michal, podpredseda NR SR (2023-12-20):
Nechajte pána ministra odpovedať a, pán minister, prosím, skúste odpovedať na otázku.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 144, za 77, zdržalo sa 67 poslancov. Návrh sme schválili.
Bugár, Béla, podpredseda NR SR (2019-10-22):
Prezentujme sa a hlasujme o návrhu pani poslankyne. (Hlasovanie.) Prítomných 136, za 103, zdržalo sa 33 poslancov. Konštatujem, že tento návrh bol schválený. Nech sa páči.
Šimkovičová, Martina, ministerka kultúry SR (2023-12-07):
No tu môžem zopakovať len tie dva modely, ktoré chystáme na to, aby sme to, čo teda za vašej vlády sa tu spravilo, aby sme to nejakým spôsobom dokázali navýšiť a aby sme tie programy, o ktorých hovoríte, vedeli aj sprístupniť našim ľuďom. Čiže tam som spomínala, neviem, asi ste teda prepočuli tú zmluvu so štátom, tá je na podporu slovenskej tvorby. No a potom je tam tá ďalšia vec, a to je zvýšenie reklamného podielu RTVS na celkovom podiele vysielanej reklamy, čo by teda značne malo pomôsť, pomôcť financiám. Čiže musíme vychádzať z niečoho, do čoho sme vhupli, a v rámci opatrení vieme potom týmito dvoma spôsobmi pomôcť RTVS. Takže tam bola tá odpoveď na tú vašu otázku. Ďakujem.
Pollák, Peter, poslanec NR SR (2024-01-08):
Ďakujem za slovo, pán predseda. A ďakujem aj predrečníčke vystupujúcej v rozprave. Súčasná vláda kritizovala predchádzajúcu vládu za chyby, ktoré boli v zákonoch, a za to, že sme riešili návrhy zákonov v skrátenom legislatívnom konaní počas pandémie COVID-19 alebo počas vojny na Ukrajine. Napriek tomu faktom ostáva, že sú to práve návrhy vládnej koalície, ktoré v žiadnom prípade nenapĺňajú kvalitatívnu úroveň, ktorá sa očakáva od návrhov zákonov, a narušuje sa politická kultúra. V takmer žiadnom návrhu nie je dôvodová správa, ktorá opisuje, o čo v zákone naozaj ide. Nerešpektuje sa medzirezortné pripomienkové konanie, ktoré má odstrániť chyby a pomôcť k tvorbe kvalitných zákonov, ktoré sú pre ľudí a pre krajinu. A vyše 80 % návrhov zákonov, ktoré boli zatiaľ do parlamentu od koalície predložené, idú v skrátenom legislatívnom konaní napriek tomu, že takmer žiadny z nich nenapĺňa podmienky potrebné pre schvaľovanie zákonov skráteným konaním. Práve naopak, schválením narýchlo spísaných zákonov od súčasnej koalície ohrozujú dodržiavanie ľudských práv či bezpečnosť a rozhodne spôsobia hospodárske škody v našej krajine. Toto je tá nová politická kultúra, ktorú tu budeme vidieť zrejme najbližšie štyri roky. Nekvalitné zákony, ignorovanie verejnosti, igno... organizácií a inštitúcií a, samozrejme, ignorovanie opozície. Inými slovami, ako povedal klasik, vyhraj voľby, môžeš všetko. A to všetko len preto, aby narýchlo zastavili vyšetrovanie ľudí za trestné činy. Ešte raz, pani poslankyňa, veľmi pekne ďakujem.
Solymos, László, poslanec NR SR (2011-05-26):
Ďakujem pekne, pán predseda. Hovorili ste o tom, že sa tu vedie vecná a pragmatická diskusia ohľadne tohto. Tak ja som hovoril o takýchto plamenných rečiach, ako tu reagoval pán predseda SNS na moje vystúpenie. Ja si myslím, že to, čo som povedal, to je aj tak. A čo sa týka toho, že či mám reagovať alebo nemám reagovať na tu ústavu Maďarskej republiky, ja si myslím, že aj v Rade Európy, aj na iných fórach, aj čo sa týka vlády Slovenskej republiky, bola reakcia, reagovali viacerí na tu ústavu. Neviem, či je ešte iný parlament v Európe, ktorý takýmto vyhlásením cez parlament bude reagovať. Neviem o tom. Ďakujem pekne.
Vons, Peter, poslanec NR SR (2023-06-27):
No dobre, ešte som zisťoval, že či by predsa sa nestihol nejaký pozmeňovák k tomu spraviť, ale keďže nie, tak budeme o tom hlasovať zajtra o jedenástej.
Hrnčiar, Andrej, podpredseda NR SR (2017-05-12):
Takže chce reagovať na faktické pán poslanec Paška? Nie. Vyhlasujem všeobecnú rozpravu za skončenú. Chce zaujať k rozprave stanovisko navrhovateľ? Nech sa páči.
Pčolinský, Peter, podpredseda NR SR (2023-06-28):
No ale najprv sa to poďme, si to poďme vydiskutovať na grémiu, nie tu cez procedurálne návrhy. Čiže prerušujem rokovanie, porady klubov, o 10.00 hod. grémium, o 11.00 hod. by sme mohli hlasovať. (Zasadnutie poslaneckého grémia.)
Bugár, Béla, podpredseda NR SR (2016-10-25):
Nech sa páči, prezentujme sa a hlasujme. (Hlasovanie.) Prítomných 138 poslancov, za 121, 17 sa zdržali. Konštatujem, že tento vládny návrh zákona sme schválili. Ďalej prosím teraz pána poslanca Bernaťáka ako spravodajcu z ústavnoprávneho výboru, aby uvádzal hlasovanie v druhom čítaní o vládnom návrhu zákona o uznávaní a výkone majetkového rozhodnutia vydaného v trestnom konaní v Európskej únii, tlač 174. (Hlasovanie o vládnom návrhu zákona o uznávaní a výkone majetkového rozhodnutia vydaného v trestnom konaní v Európskej únii a o zmene a doplnení niektorých zákonov , tlač 174.)
Gaborčáková, Soňa, poslankyňa NR SR (2017-10-18):
Ďakujem za slovo. Keď tu počúvam tie sumy a je návrh, a teda novela zákona o sociálnych službách, kde sme 2-tisíc deťom s ťažkým zdravotným postihnutím neumožnili za 3,7 mil. byť v denných stacionároch, aby si trošku tie mamy oddýchli, aby to vydržali, aby to vydržali 24 hodín denne sa starať o dieťa na lôžku. Na to sme peniaze nenašli. Ja som tak unavená z toho boja. A 3 700-tisíc nevieme nájsť! Ale také peniaze a také sumy, čo tu dnes hádžete, mne je z toho zle. Ďakujem.
Gál, Gábor, minister spravodlivosti SR (2019-03-27):
Ďakujem pekne za slovo. V minulom roku sme prijali zákon, ktorým sme zaviedli výber kandidátov na funkciu európskeho prokurátora a európskeho delegovaného prokurátora. Síce nám udávali, aby sme požiadavky na tento post dali, čo máme požiadavku na najvyššie pozície v rámci prokuratúry, čiže požiadavky sme spĺňali s tým, že dali sme potrebnú prax. My sme tam nad rámec zákona pridali ešte, čo máme dlhodobo v právnom poriadku, aj vekový cenzus 40 rokov, čo nám smernica neprikazuje, ale keďže tak to bolo naformulované, aby sme dali požiadavky, ktoré sú požiadavkou na najvyšší post v rámci prokuratúry, tak ten vekový cenzus sa tam dostal nad rámec. Vyskytlo sa, že nemáme potrebný počet uchádzačov o túto funkciu. Už boli dve kolá a my musíme predložiť až troch kandidátov a tí kandidáti sa nehlásia. Sú tam veľmi vážne kritériá aj na jazykové vybavenie týchto uchádzačov, takže nazdávame sa, na návrh generálneho prokurátora, aby sme vypustili tento vekový cenzus z tohto zákona, aby sme dali priestor aj vekovo mladším prokurátorom, ktorí na druhej strane už majú dostatočnú prax na to, aby o tento post sa mohli uchádzať. To je všetko, ďakujem pekne za pozornosť.
Bagačka, Michal, poslanec NR SR (2014-09-10):
Ďakujem pekne za slovo. Vážená pani predsedajúca, pán minister, kolegyne, kolegovia, podávam spoločnú správu výborov Národnej rady Slovenskej republiky o výsledku prerokovania vládneho návrhu zákona o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov (tlač 1038a) v druhom čítaní. Národná rada Slovenskej republiky uznesením č. 1219 z 25. júna 2014 pridelila predmetný návrh zákona na prerokovanie výborom: ústavnoprávnemu výboru a Výboru Národnej rady pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k uvedenému návrhu zákona. Návrh zákona odporúčali Národnej rade schváliť ústavnoprávny výbor uznesením č. 457 z 2. septembra 2014 a Výbor Národnej rady pre hospodárske záležitosti uznesením č. 339 zo 4. septembra 2014. Z uznesení výborov Národnej rady pod bodom III tejto správy vyplývajú pozmeňujúce a doplňujúce návrhy. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona o pôsobnosti orgánov štátnej správy vo veciach prekurzorov a výbušnín a o zmene a doplnení niektorých zákonov (tlač 1038a) schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 345 z 9. septembra 2014. Týmto uznesením ma výbor poveril predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, skončil som, prosím, otvorte rozpravu.
Číž, Miroslav, podpredseda NR SR (2015-09-17):
Vážené panie poslankyne, vážení páni poslanci, poprosím všetkých, ktorí sa chcú zúčastniť v nasledujúcom čase na rokovaní parlamentu, aby zaujali svoje miesta v rokovacej sále. Zároveň poprosím aj pána ministra, aby zaujal miesto pre navrhovateľa, a rovnako pána spravodajcu, aby zaujal miesto pre spravodajcu. Ďakujem, páni. Rozprava k bodu informácia o aktuálnej situácii riešenia migračnej krízy v Európskej únii bola uzavretá, takže teraz ešte nasleduje možnosť navrhovateľa a spravodajcu zaujať stanovisko k rozprave. Pán minister, pýtam sa vás, či chcete k rozprave zaujať stanovisko. (Reakcia navrhovateľa.) Nech sa páči, máte slovo.
M. Číž, podpredseda NR SR: (2010-04-27):
Slovo má pán poslanec Lebocký.
Bugár, Béla, podpredseda NR SR (2019-11-27):
Ďakujem. Otváram rozpravu a, samozrejme, môžte tam ostať, ako teda prvá chcete vystúpiť. Ale okrem toho ešte je prihlásený pán poslanec Petrák za klub SMER – sociálna demokracia a pán poslanec Mihál. Takže nech sa páči, pani poslankyňa, máte slovo.
Hrnčiar, Andrej, podpredseda NR SR (2017-09-11):
Ďakujem. Pýtam sa, či chce zaujať stanovisko spravodajkyňa. Nie je tomu tak, prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov . Návrh zákona má tlač 682, návrh na jeho pridelenie na prerokovanie výborom je v rozhodnutí č. 705. Dávam slovo poslancovi Miroslavovi Sopkovi, aby za skupinu poslancov návrh zákona uviedol.
Paška, Pavol, predseda NR SR (2014-06-27):
Pán poslanec Bugár.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 134 poslancov, za 115, proti 16, zdržali sa 3. Konštatujem, že tento návrh sme schválili. Pokračujeme hlasovaním o bode 44 programu, je to prvé čítanie o návrhu poslancov Pellegriniho, Sakovej, Rašiho, Tomáša a Šutaj Eštoka na vydanie zákona, ktorým sa mení a dopĺňa zákon č. 601/2003 Z. z. o životnom minime (tlač 1055). Spravodajcom je člen výboru pre sociálne veci pán poslanec Milan Mazurek. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov , tlač 1055.)
Grendel, Gábor, podpredseda NR SR (2023-03-31):
Vážené panie poslankyne, vážení páni poslanci, pokračujeme v prerušenom rokovaní. Pristúpime k hlasovaniu. Procedurálny návrh pán poslanec Šipoš.
P. Paška, poslanec: (2004-05-11):
Dovoľte niekoľko poznámok. Kumulovaný dlh k roku 2003 podľa údajov ministerstva zdravotníctva a štatistiky je 32 miliárd korún. Objem zdrojov, verejných zdrojov, ktoré v roku 2004 používa slovenské zdravotníctvo, je niečo cez 64,5 miliardy korún. Ak by v tomto štáte bolo vymožiteľné právo a ak by každý dodržiaval zákony o účtovníctve a zákony obchodného práva, do šiestich mesiacov by každý poskytovateľ pri tomto dlhu pri jednoduchom prepočte mal byť uspokojený. Dnes práve zabránenie výkonu súdnych rozhodnutí je tým najväčším zdrojom korupcie a klientelizmu v manažmentoch najmä štátnych zdravotníckych zariadení. Preto mi dovoľte veľmi ostro sa ohradiť opäť proti používanej schéme, ktorá sa tu vinie, ako som povedal, od roku 1996, a požiadať ctenú snemovňu, aby sme návrh na skrátené legislatívne konanie odmietli. A dovoľte už posledný citát aj v súvislosti s tým, čo nás čaká na tejto schôdzi, hovorím o balíku reformných zákonov, ktorý má zásadným spôsobom zmeniť charakter slovenského zdravotníctva a konvertovať ho práve do jurisdikcie obchodného práva, a využijem tento priestor, aby som sa pána ministra spýtal, aký bude rozdiel medzi peniazmi, ktoré v dôvodovej správe k tomuto zákonu definujete ako neexekvovateľné do 31. 12., a aký bude rozdiel medzi nimi po 1. 1.? Čo sa stane, ak náhodou vaša reforma nebude fungovať podľa vašich predstáv a ak akciové spoločnosti, či už zdravotné poisťovne, alebo aj štátne akciové spoločnosti, ktoré navrhujete, budú produkovať zisk. Opäť bude táto snemovňa v skrátenom legislatívnom konaní počúvať tie isté argumenty a opäť budeme brániť výkonu vlastníckych práv. A posledná poznámka na záver. Z objemu dlhov, o ktorých som hovoril, a ktorých je asi 32 miliárd, s výnimkou štátnych monopolov, vážení, hovoríme o majetkových právach súkromných vlastníkov. A niektorí z nich čakajú od roku 1996 alebo 1997 na uplatnenie svojich práv a nečudujme sa, a to je naozaj už úplne na záver a s tým končím, ak štát, ktorý je takým istým paritným subjektom práva, používa z hľadiska uprednostňovania veriteľa a nedodržiavania zákona také postupy, aké používa dnes štátna akciová spoločnosť Veriteľ, že jednoducho, naozaj, aj takéto zdanlivo veľmi legitímne nároky, ktoré, bezpochyby - a ja to uznávam -, by mohli pomôcť niektorým, najmä veľkým nemocniciam, ktoré sa dnes ocitli na okraji finančnej núdze, aby prežili, ale jednoducho, tento princíp je naozaj pre nás neakceptovateľný. Preto vás žiadam, aby sme návrh na skrátené legislatívne konanie neprijali. Ďakujem pekne. (Potlesk.)
Figeľ, Ján, podpredseda NR SR (2015-05-26):
Nech sa páči, Zsolt Simon.
Senko, Ján, poslanec NR SR (2019-06-19):
Poprosil by som, aby sme o tomto návrhu zákona hlasovali zajtra o 11.00 hodine.
Blanár, Juraj, podpredseda NR SR (2022-12-08):
Na vaše vystúpenie, pán poslanec, evidujem osem faktických poznámok. Ako prvý pán poslanec Miroslav Suja.
Šimečka, Michal, podpredseda NR SR (2024-06-20):
Ďakujem pekne. Pani poslankyňa Plaváková, nech sa páči.
Heger, Eduard, poslanec NR SR (2019-10-15):
Ďakujem pekne. Dve veci k tomu rozpočtu. Jednak vieme, že vyrovnaný rozpočet, ako avizovala táto vláda vlastne aj tu v Národnej rade, nebude. A druhá vec je, že rezort obrany dostal vlastne pridelené peniaze. Sám, keď som tu vlastne v prvom čítaní hovoril s pánom ministrom, tak hovoril, že by to nemal byť problém. Jednak je to aj gesto voči vojakom a ukázať im, že sú naozaj prioritou a že to nie sú len nejaké prázdne reči. Takže predpokladám, že vyčleniť na práve takúto úpravu by nemal byť problém o to, takže ja v tom nevidím žiadny problém, pretože je to vyplácanie až v januári, ale tam by sme sa mohli baviť ako o tých detailoch, ale myslím si, že je to v prvom rade naozaj ten silný signál voči vojakom. A predpokladám, že s takýmito rezervami by nemalo mať ministerstvo žiadny problém, keďže sa jedná len o jeden mesiac. Ďakujem veľmi pekne.
Horecký, Ján, poslanec NR SR (2023-12-14):
Pán predseda, ďakujem za slovo. Žiadam vás, aby ste v zmysle rokovacieho poriadku Národnej rady Slovenskej republiky dali ro... dali hlasovať o mojom procedurálnom návrhu, ktorý som riadne písomne podal včera ešte pred vaším návrhom na hlasovanie, ktoré nemalo chronologicky predísť môjmu procedurálnemu návrhu. Bol v znení takom, ako ho predniesla pani poslankyňa Remišová, a verím, že ho tam máte písomne na stole. (Potlesk.)
Glváč, Martin, podpredseda NR SR (2018-03-26):
Pán poslanec Krajčí, ďalší do rozpravy, nech sa páči.
M. Číž, podpredseda NR SR: (2007-12-11):
Je všeobecný súhlas s týmto návrhom? (Hlasy z pléna.) Všeobecný súhlas je, takže konštatujem, že Národná rada súhlasí a žiada vládu Slovenskej republiky, aby v znení vášho návrhu predložila správu na rokovanie Národnej rady. Vážené kolegyne, kolegovia, pokiaľ nie sú žiadne ďalšie požiadavky na mikrofón v súvislosti s procedurálnymi návrhmi, dovoľte mi povedať, že v zmysle dohodnutého postupu teraz prerušujem rokovanie 16. schôdze Národnej rady. Zajtra budeme pokračovať s ostávajúcimi bodmi spoločnej správy s tým, že hlasovať budeme po prerokovaní všetkých bodov programu. Takže prajem vám príjemný večer a ďakujem vám za účasť na dnešnom rokovaní. Ešte s procedurálnym návrhom po skončení schôdze pán poslanec Mikloško sa hlási. Poprosím ešte o chvíľu strpenia, pán poslanec Mikloško má určite niečo dôležité. Nech sa páči.
Gašpar, Tibor, poslanec NR SR (2024-02-08):
Hlasujeme o bode 309 druhého pozmeňujúceho návrhu pána poslanca Galka.
Glváč, Martin, podpredseda NR SR (2018-05-28):
Nech sa páči, pani spravodajkyňa, požiadala o vystúpenie.
Pellegrini, Peter, predseda NR SR (2024-02-08):
Prezentujme sa a hlasujme o bode 251 druhého pozmeňujúceho návrhu poslanca Galka. (Hlasovanie.) Prítomných 128, za 17, proti 78, zdržalo sa 32, nehlasoval 1. Bod sme neschválili.
Sulík, Richard, predseda NR SR (2011-03-25):
Pán Záhumenský, pokračujete? Nech sa páči.
Danko, Andrej, podpredseda NR SR (2024-04-16):
Ďakujem, pán minister. Žiada si k rozprave zaujať stanovisko spravodajca? Nie? Väčšinou rozprávaš. (Povedané s pobavením.) Takže ďakujem. Prerušujem rokovanie o tomtom bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene niektorých zákonov. Vládny návrh zákona je uverejnený ako tlač 230, návrh na jeho pridelenie na prerokovanie výborom je v rozhodnutí č. 225. Prosím podpredsedu vlády a ministra životného prostredia Slovenskej republiky Tomáša Tarabu, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene niektorých zákonov , 230.)
Dostál, Ondrej, poslanec NR SR (2021-02-25):
Pán poslanec Šutaj Eštok, no tak na jednej strane sa dovolávate nejakého dialógu, toho, aby sme sa tu počúvali a na druhej strane vy sám nepočúvate, o čom sa tu hovorí, lebo o tých 60 až 80 % zaočkovanosti sa tu hovorilo už x-krát. Hovorilo sa o tom včera, hovorilo sa o tom dnes, bola o tom veľká polemika a vy poviete, že vy tu hovoríte o nejakých 60 až 80 % zaočkovanosti. Je to napísané v tom materiáli, ale nikto o tom nehovoril. Práve naopak, keď o tom hovorila pani ministerka, keď som o tom hovoril ja, tak sme hovorili o tom, že je to nešťastná formulácia a je zle, že sa to tam dostalo, určite to nie je ako podmienka, ale rozumiem, zrejme ste ten príhovor mali napísaný ešte pred tým, ako prebehla tá diskusia. No tak ste to prečítali, ako ste to mali, ako ste to mali napísané. No a ohľadom tej vašej rady, že mali by sme sa snažiť dohodnúť s opozíciou, áno, bola tu taká debata a teda niektorí, niektorí ľudia si mysleli, že tým riešením malo byť, že sme mali novelizovať ústavný zákon v spolupráci s opozíciou, mali sme prijať tie podmienky, ale tie podmienky smerovali napríklad k tomu, aby sa to schvaľovalo ústavnou väčšinou a teda vlastne pri súčasnej pandemickej situácii by koalícia bola v podstate vydaná napospas tomu, aby sa vždy musela dohodnúť, dohodnúť s opozíciou, ak by chcela predĺžiť, predĺžiť núdzový stav, takže ja si nemyslím, že by to vzhľadom na ten prístup, ktorý vy teraz predvádzate, bolo dobré riešenie, pretože nevidím ani náznak, náznak toho, že v tejto situácii, ktorá je naozaj vážna, ktorá je mnohonásobne vážnejšia, ako bola situácia, keď ste vy, váš premiér vyhlasovali núdzový stav, tak nemáte ani snahu najmä... (Prerušenie vystúpenia časomerom.)
Richter, Ján, minister práce, sociálnych vecí a rodiny SR (2015-07-02):
Pán poslanec, pripúšťam, že rozhodnutie posudkového lekára môže mať, nazvem to, individuálny, osobný charakter, možno subjektívno-objektívny. Čo však pokladám v tejto situácii za najdôležitejšie a na čom sa už aj pripravuje nová legislatíva, je sústrediť všetkých posudkových lekárov do jednej inštitúcie. Sú veľmi rozdrobení na viacerých pracoviskách, na viacerých inštitúciách a spôsobuje to problém. Oni potrebujú jednotnú metodiku, jednotné riadenie. Áno, pripúšťam, možno sa baviť aj o tom, čo hovoríte vy. Takže áno, je tu už dosť dlho systémová príprava na vytvorenie jednej inštitúcie, ktorá by celú túto časť posudkových lekárov riešila, pretože tu je treba vidieť, že ten posudkový lekár, to nie je obyčajný lekár. To sú dvojatestovaní lekári, ktorí majú veľmi vysokú zodpovednosť a najmä potrebu odbornej praxe na to, aby vedeli tak dôležité a zásadné rozhodnutia prijímať. Ja som osobne presvedčený, že vytvorenie takejto inštitúcie s vlastným zákonom vrátane konkrétnej zodpovednosti by malo z hľadiska budúcnosti týmto problémom v značnej miere pomôcť. (Potlesk.)
Sulík, Richard, predseda NR SR (2011-09-14):
Ďakujem. S faktickými poznámkami sa prihlásili siedmi poslanci. A slovo má pán poslanec Štefanec.
Madej, Róbert, poslanec NR SR (2012-12-18):
Ďakujem pekne. Chcem oznámiť, že zvolávam schôdzu ústavnoprávneho výboru dnes na 12.00. Ďakujem.
Ďuriš Nicholsonová, Lucia, podpredsedníčka NR SR (2018-02-08):
V rozprave teraz vystúpi pán predkladateľ. Pán poslanec Dostál, nech sa páči.
Mesterová, Zuzana, poslankyňa NR SR (2024-06-19):
Ďakujem pekne za slovo, pán predsedajúci. Ja len chcem kolegu podporiť v tvrdení o tom množstve rozhodnutí Európskeho súdu a Ústavného súdu, ktorými disponujeme. Naozaj existuje množstvo konkrétnych rozhodnutí či už Európskeho súdu pre ľudské práva, stanoviská Benátskej komisie, nášho Ústavného súdu, ktoré konkrétne a podrobne popisujú a vysporiadavajú sa so situáciou zásahu do práv zhromažďovať sa, a všetky tieto orgány vnímajú toto právo ako jedno z najdôležitejších politických práv občanov a občianiek a veľmi citlivo vnímajú zásah do tohto práva. A viete, my môžme ísť aj cestou zákazov a obmedzovania práv občanov, ale to je také primitívne, jednoduché riadenie štátu a vyspelá demokracia má predsa na viac, že štát si musí vo vyspelom demokratickom systéme vedieť poradiť so zabezpečením bezpečnosti bez toho, aby musel zasahovať do najzákladnejších a najdôležitejších politických práv občanov a občianiek a musí byť schopný technicky, aj personálne, aj schopnosťami zabezpečiť bezpečnosť bez toho, aby obmedzil občanov. Lebo to obmedzovanie je tá najjednoduchšia cesta, ktorou môžme ísť a po tridsiatich rokoch demokracie, si myslím, že už máme na viac. Ďakujem pekne.
Mezenská, Helena, poslankyňa NR SR (2015-02-10):
Pani poslankyňa, ja som veľmi rada, že na rozdiel od pána poslanca Dzurindu vy ste potvrdili, že Slovensko nie je iba súčasťou Západu, ale je fakticky ako kultúrne, politicky, historicky, tak aj ekonomicky prepojené s krajinami Východu a Západu. A ak sa dovolávame teda ukotvenia zahranično-politickej orientácie, tak skúsme sa nad tým zamyslieť, že práve toto poznanie by malo byť pre nás východiskom. Ja som presvedčená o tom, že ak budeme vychádzať z tohto základu, že Slovensko je ovplyvňované ako krajinami Západu, tak krajinami Východu, tak budeme mať jasný cieľ zahranično-politickej orientácie. Budeme chcieť vytvárať a formovať priateľské, vzájomné výhodné vzťahy so všetkými krajinami sveta, nielen s východnými, západnými. Z tohto pohľadu mi ale potom naozaj rozporuplne vyznieva to, čo tvrdíte, alebo ako útočíte na adresu ľudí, ktorí volajú po neutralite, po mieri, považujete ich za hlupákov a schizofrenikov. Z tohto pohľadu naozaj má váš postoj prekvapil. Považujem to za netolerantné stanovisko a nesúce tak významnej političky.
D. Čaplovič, poslanec: (2004-06-17):
„Slovenská rektorská konferencia k otázke návrhu zavedenia školného, príspevok vysokej školy na financovanie nákladov štúdia navrhuje: 1. uskutočniť spoločnú diskusiu všetkých reprezentácií vysokých škôl k takémuto návrhu vrátane aj k návrhu zrovnoprávnenia súkromných škôl, ktoré nebolo v návrhu tohto zákona, b) v nadväznosti na pokračujúci transformačný proces podporuje návrh zavedenia školného po splnení najprv týchto nasledovných podmienok: a) vykonanie analýzy nákladov na štúdium na študenta spojených so štúdiom v daných študijných odboroch, b) zverejnenie záväznej sumy, ktorou sa zaviaže štát dotovať študenta na jednotlivých študijných odboroch v programoch bez ohľadu na výšku školného a c) zverejnenie harmonogramu naplnenia Programového vyhlásenia vlády Slovenskej republiky v otázke zvyšovania dotácie do vysokého školstva zo štátneho rozpočtu s cieľom dosiahnuť postupne do roku 2006 úroveň zodpovedajúcu krajinám OECD z terajších 0,72 % HDP na úroveň 1,33 % HDP.“ Tu je proste povedané, čo si žiada najprv rektorská konferencia a potom môžeme rokovať o tomto návrhu zákona. Žiaľ, ani východiská štátneho rozpočtu, ktoré predložil pán Mikloš, toto neakceptujú, opačne, vyslovene direktívne hovorí, najprv schváľte zákon a potom vám dám peniaze a správa sa k tomuto rozpočtu, ako keby to boli jeho peniaze a neboli to peniaze daňových poplatníkov. Toto je podstatné a o tomto treba diskutovať. Ďakujem.